|  |  |  |
| --- | --- | --- |
|  | bez_laukuma_rgb-LV_81.png |  |
| Brīvības iela 72 k-1, Rīga, LV-1011, tālr. 67876000, fakss 67876002, e-pasts pasts@vm.gov.lv, www.vm.gov.lv |
| IEKŠĒJAIS NORMATĪVAIS AKTS Rīgā |

|  |  |
| --- | --- |
| 10.08.2024 | Nr. IeNA/18 |

**Cilvēkresursu piesaistes Kārtība**

|  |  |
| --- | --- |
|  | Izdota saskaņā ar Ministru kabineta2023. gada 15. augusta noteikumu Nr. 460 “Eiropas Savienības kohēzijas politikas programmas 2021.–2027. gadam 4.1.2. specifiskā atbalsta mērķa "Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem veselības aprūpes, veselības veicināšanas un slimību profilakses pakalpojumiem, uzlabojot veselības aprūpes sistēmu efektivitāti un izturētspēju" 4.1.2.5. pasākuma "Piesaistīt un noturēt ārstniecības personas darbam valsts apmaksāto veselības aprūpes pakalpojumu sektorā, īpaši stacionāros" īstenošanas noteikumi” 37. punktu |

**I. Vispārīgie jautājumi**

1. Cilvēkresursu piesaistes Kārtības (turpmāk – Kārtība) mērķis ir noteikt vienotus nosacījumus ārstniecības personām kompensācijas saņemšanai atbilstoši Ministru kabineta 2023.gada 15.augusta noteikumu Nr.460 “Eiropas Savienības kohēzijas politikas programmas 2021.–2027. gadam 4.1.2. specifiskā atbalsta mērķa "Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem veselības aprūpes, veselības veicināšanas un slimību profilakses pakalpojumiem, uzlabojot veselības aprūpes sistēmu efektivitāti un izturētspēju" 4.1.2.5. pasākuma "Piesaistīt un noturēt ārstniecības personas darbam valsts apmaksāto veselības aprūpes pakalpojumu sektorā, īpaši stacionāros" īstenošanas noteikumi” (turpmāk – Noteikumi) 37.punktā noteiktajam.

2. Projekta Nr.4.1.2.5/1/23/I/001 “Ārstniecības personu piesaistes un noturēšanas pasākumi” (turpmāk – Projekts) īstenošanas laiks ir no 2024.gada 1.janvāra līdz 2029.gada 31.decembrim. Kompensāciju pieteikumu iesniegšana jeb atlases periods ir no 2024.gada 23.augusta līdz 2029.gada 31.decembrim vai līdz pieejamā finansējuma apguvei.

3. Projekta administrēšanu un īstenošanu nodrošina Veselības ministrijas (turpmāk – VM) Projektu vadības departamenta Ārstniecības personu piesaistes darbam reģionos projekta nodaļas projektu vadības un īstenošanas personāls (turpmāk – Projekta vienība).

4. Piesaistīto ārstniecības personu skaits – 458 personas, tostarp līdz 2024.gada 31.decembrim atbalstu būs saņēmušas 50 ārstniecības personas atbilstoši Noteikumu 8.punktā noteiktajam.

5. Atbalstāmās iestādes: Latvijas Ārstniecības iestāžu reģistrā (turpmāk – Reģistrs) reģistrētas ārstniecības iestādes, kas sniedz valsts apmaksātus veselības aprūpes pakalpojumus sektorā, īpaši stacionāros.

6. Atbalstāmās specialitātes: atbilstoši ārstniecības personu specialitātēm – sertificēts ārsts un sertificēts zobārsts, māsa, sertificēts ārsta palīgs, sertificēta vecmāte, sertificēts fizioterapeits, sertificēts ergoterapeits, sertificēts zobu higiēnists, sertificēts audiologopēds un sertificēts mākslas terapeits, zobārsta asistents, māsu palīgs.

7.Kārtībā noteikti:

7.1. informācijas izplatīšanas nosacījumi par kompensācijas saņemšanas iespējām;

7.2. ārstniecības personu (turpmāk – Pretendents vai Kompensācijas saņēmējs) pieteikšanās nosacījumi un iesniedzamie dokumenti kompensācijas saņemšanai;

7.3. informācijas apjoms, kuru Projekta vienība pieprasa no trešajām pusēm par katru Pretendentu;

7.4. Pretendentu pieteikumu izvērtēšanas kritēriji un kompensācijas saņemšanas atbilstības nosacījumi;

7.5. lēmuma pieņemšanas par kompensācijas piešķiršanu vai nepiešķiršanu un paziņošanas par pieņemto lēmumu nosacījumi

7.6. divpusēja vai trīspusēja kompensācijas līguma slēgšana, vienošanās par grozījumiem Kompensācijas līgumā un Kompensācijas līguma laušana pirms termiņa;

7.7. kontroles pasākumi;

7.8. sadarbības partneri;

7.9. nobeiguma jautājumi.

**II. Informācijas izplatīšanas nosacījumi**

**par kompensācijas saņemšanas iespējām**

8. Informāciju par Projektu VM sagatavo, aktualizē pēc nepieciešamības un izplata šādu iestāžu un organizāciju mājas lapās, kā arī citos pasākumos:

8.1. VM, Nacionālā veselības dienesta (turpmāk – NVD), Veselības inspekcijas (turpmāk – VI), VM mājas lapās (www.vm.gov.lv un [www.talakizglitiba.lv](file:///C%3A/Users/VM_Liga_Zurovska/Downloads/www.talakizglitiba.lv));

8.2. izglītības iestāžu – Latvijas Universitātes, Latvijas Universitātes P. Stradiņa medicīnas koledžas, Latvijas Universitātes Rīgas Medicīnas koledžas, Rīgas Stradiņa universitātes, Rīgas Stradiņa universitātes Sarkanā Krusta medicīnas koledžas un Latvijas Universitātes aģentūras “Rīgas 1.medicīnas koledža”;

8.3. Latvijas Lielo slimnīcu asociācijas, Latvijas Ārstu biedrības, Latvijas Ģimenes ārstu asociācijas, Latvijas Māsu asociācijas un citu organizāciju tīmekļa vietnēs, kā arī nosūtot elektroniskajā pastā;

8.4. sociālajos tīklos;

8.5. individuāli uzrunājot ģimenes ārstus, kuri sasnieguši pensionēšanās vecumu un kuru ģimenes ārsta prakses atrodas Latvijas teritorijā;

8.6. nacionālajos plašsaziņas līdzekļos;

8.7. klātienes un attālinātajos informatīvajos pasākumos, t.sk ārstniecības un izglītības iestādēs, uzrunājot potenciālos kompensācijas saņēmējus;

8.8. konferencēs, semināros, izstādēs, kā arī izdales materiālos.

**III. Pretendentu pieteikšanās nosacījumi un**

 **iesniedzamie dokumenti kompensācijas saņemšanai**

9. Pretendents kompensāciju var saņemt:

9.1. vienu reizi projekta īstenošanas laikā Noteikumu 17. un 19.punktā noteiktajā apmērā;

9.2. ja nav saņemta kompensācija Eiropas Savienības struktūrfondu un Kohēzijas fonda 2014. – 2020. gada plānošanas perioda darbības programmas “Izaugsme un nodarbinātība” prioritārā virziena “Sociālā iekļaušana un nabadzības apkarošana” 9.2.5. specifiskā atbalsta mērķa “Uzlabot pieejamību ārstniecības un ārstniecības atbalsta personām, kas sniedz pakalpojumus prioritārajās veselības jomās iedzīvotājiem, kas dzīvo ārpus Rīgas” un 9.2.7. specifiskā atbalsta mērķa “Atbalsts ārstniecības personām, kas nodrošina pacientu ārstēšanu sabiedrības veselības krīžu situāciju novēršanai” ietvarā.

10. Pretendentu pieteikumi tiek pieņemti Kārtības 2.punktā noteiktajā Pretendentu atlases periodā.

11. Lai izvērtētu atbilstību kompensācijas saņemšanai, VM izskata:

11.1. Pretendenta, kurš tiek nodarbināts ārstniecības iestādē, iesniegtos dokumentus latviešu valodā:

11.1.1. datorrakstā aizpildītu Pretendenta pieteikumu (1.pielikums), kuru parakstījis Pretendents un darba devējs;

11.1.2. spēkā esoša darba līguma kopiju ar atbalstāmo ārstniecības iestādi par valsts apmaksāto veselības aprūpes pakalpojumu sniegšanu, kas noslēgts vismaz uz 3 (trīs) gadiem no dienas, kad stājies spēkā Kompensācijas līgums vai uz nenoteiktu laiku par normālo (tai skaitā saīsināto) darba laiku neatkarīgi no darba laika organizācijas.

11.2. Pretendenta, kurš tiek nodarbināts valsts deleģēto funkciju veikšanai *(Neatliekamās medicīniskās palīdzības dienests (turpmāk – NMPD), Valsts asinsdonoru centrs (turpmāk – VADC), Valsts tiesu medicīnas ekspertīzes centrs (turpmāk - VTMEC)),* iesniegtos dokumentus latviešu valodā:

11.2.1. datorrakstā aizpildītu Pretendenta pieteikumu (2.pielikums), kuru parakstījis Pretendentus un darba devējs;

11.2.2. spēkā esoša darba līguma kopiju ar atbalstāmo ārstniecības iestādi *(NMPD, VADC, VTMEC)* par valsts apmaksāto veselības aprūpes pakalpojumu sniegšanu, kas noslēgts vismaz uz 3 (trīs) gadiem no dienas, kad noslēgts Kompensācijas līgums vai uz nenoteiktu laiku par normālu (tai skaitā saīsināto) darba laiku neatkarīgi no darba laika organizācijas.

11.3. Ģimenes ārsta, kurš nodod ģimenes ārsta praksi:

11.3.1. datorrakstā aizpildītu Pretendenta pieteikumu (3.pielikums), kuru parakstījis Pretendents un ģimenes ārsts, kurš pārņem ģimenes ārsta praksi;

11.3.2. NVD izsniegtu apliecinājumu (4.pielikums), ka ģimenes ārsts, kurš nodod praksi, un ģimenes ārsts, kurš pārņem praksi, ir parakstījuši vienošanos par prakses pārņemšanas uzsākšanu.

12. Lai nodrošinātu Kārtības 11.punktā minēto dokumentu iesniegšanu un sekmētu ģimenes ārsta prakses pārņemšanu, VM izstrādājusi Ģimenes ārsta prakses nodošanas un pārņemšanas procesa infografiku (5.pielikums), saskaņā ar kuru:

12.1. NVD izsniedz Pretendentam apliecinājumu, ka ģimenes ārsts, kurš nodod praksi, un ģimenes ārsts, kurš pārņem praksi, ir parakstījuši vienošanos par prakses pārņemšanu;

12.2. ģimenes ārsts VM iesniedz Pretendentu pieteikumu (3.pielikums) un NVD izsniegto apliecinājumu (4.pielikums);

12.3. pēc Pretendenta pieteikuma iesniegšanas VM ģimenes ārsts uzsāk specifisko zināšanu, informācijas un pieredzes nodošanu ģimenes ārstam, kurš pārņem praksi, ne mazāk kā vienu mēnesi no pieteikuma iesniegšanas brīža;

12.4. VM slēdz kompensācijas līgumu ar ģimenes ārstu, kurš nodod ģimenes ārsta praksi pēc ģimenes ārsta, kurš nodod ģimenes ārsta paksi un ģimenes ārsta, kurš pārņem ģimenes ārsta praksi abpusēji parakstīta apliecinājuma (6.pielikums).

12.5. kompensāciju ģimenes ārstam, kurš nodod praksi, attiecina un izmaksā brīdī, kad jaunais ģimenes ārsts ir pārņēmis praksi un ir noslēdzis ar NVD līgumu par primārās veselības aprūpes sniegšanu un apmaksu, un NVD to apstiprina;

13. Pretendents dokumentus VM var iesniegt:

13.1. parakstītus ar drošu elektronisko parakstu (iegūts www.eparaksts.lv), nosūtot uz e-pasta adresi: [esfkompensacijas@vm.gov.lv;](file:///C%3A%5CUsers%5CVM_Linda_Romanovska%5CDownloads%5Cesfkompensacijas%40vm.gov.lv)

13.2. pašrocīgi parakstītus, sūtot pa pastu ierakstītā vēstulē Veselības ministrijai, Brīvības ielā 72, Rīgā, LV-1011;

13.3. iesniedzot personīgi Veselības ministrijā, Brīvības ielā 72, Rīgā, LV-1011.

14. Pretendentu pieteikumi, kuri VM iesniegti līdz Kārtības 2.punktā noteiktajam termiņam, tiek izskatīti 4 (četru) kalendāro mēnešu laikā no to iesniegšanas brīža VM. Par pretendenta pieteikuma iesniegšanas brīdi uzskatāma diena, kad tas reģistrēts VM saskaņā ar Kārtības 15.punktu.

15. VM saņemtos pieteikumus reģistrē VM Dokumentu vadības sistēmā “Namejs” (turpmāk – DVS), piešķirot dokumenta reģistrēšanas numuru un norādot reģistrēšanas datumu. Saņemot dokumentus, VM Projekta vienība reģistrē izveidotā Pretendentu sarakstā (7.pielikums), sarindojot tos pēc reģistrēšanas datuma. Pieteikumus, kuri VM DVS reģistrēti vienā dienā, Projekta vienība sarindo pēc pieteikuma saņemšanas datuma.

16. Pretendents savā pieteikumā var veikt precizējumus (piemēram, personas kods, deklarētā adrese, tālrunis vai e-pasta adrese u.c.). Papildu informāciju Pretendents var sniegt, tikai rakstiski informējot VM e-pasta vēstulē, kas nosūtīta no Pretendenta pieteikumā norādītās e-pasta adreses.

**IV. Informācijas apjoms, kuru Projekta vienība**

**pieprasa no trešajām pusēm par katru Pretendentu**

17. Parakstot Pretendenta pieteikuma veidlapu, tiek dota piekrišana, ievērojot Fizisko personu datu apstrādes likumu un “Eiropas Parlamenta un Padomes Regulu (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (Dokuments attiecas uz EEZ)”, Projekta vienībai veikt šādas darbības:

17.1. pieprasīt informāciju no Valsts ieņēmumu dienesta (turpmāk – VID) par nodarbinātības statusu un darba vietu 2023.gada 23.augustā;

17.2. no NVD pieprasīt:

17.2.1. informāciju par noslēgto līgumu starp ārstniecības iestādi un NVD;

17.2.2. informāciju par reģistrēto pacientu sarakstu – ģimenes (vispārējās prakses) ārstiem;

17.2.3. apliecinājumu par to, ka vispārējas tautsaimnieciskas nozīmes pakalpojuma pilnvarojuma uzlicējs (NVD) kontrolēs un pārskatīs Noteikumu 50.5.apakšpunktā minētos maksājumus, kā arī novērsīs un atgūs kompensācijas maksājumu pārmaksu. Apliecinājums tiks pieprasīts ievērojot Noteikumu 53. un 54.punktā noteikto;

17.3. pieprasīt informāciju no VI par:

17.3.1. ārstniecības personu reģistrēšanu ārstniecības personu reģistrā;

17.3.2. ārstniecības personu sertifikātu esamību un derīguma termiņu;

17.4. izmantojot publisko datu reģistru Pilsonības un migrācijas lietu pārvaldes (turpmāk – PMLP) – personu datu portālā pieprasīt informāciju par Pretendenta pieteikumā norādīto ārstniecības personas datu atbilstību (vārds, uzvārds, personas kods).

**V. Pretendentu pieteikumu izvērtēšanas kritēriji un**

**kompensācijas saņemšanas atbilstības nosacījumi**

18. VM izvērtē Pretendenta pieteikumu pēc šādiem kritērijiem (8.pielikums), vai:

18.1. Vienreizējā kompensācija, atbilstoši Noteikumu 15.2.apakšpunktam, 17., 18., 21., 23., 24., 31. un 311.punktam (1. vai 2.pielikums):

18.1.1. Ārstniecības iestāde, kurā valsts apmaksātos veselības aprūpes pakalpojums sniedz ārstniecības persona, ir atbalstāmā iestāde atbilstoši Noteikumu 21.1., 21.11.apakšpunktam un Kārtības 5.punktā noteikto;

18.1.2. Pretendents ir reģistrēts Ārstniecības personu un ārstniecības atbalsta personu reģistrā;

18.1.3. Pretendentam ir derīgs sertifikāts pamatspecialitātē (vērtē sertifikāta esamību pieteikuma iesniegšanas brīdī);

18.1.4. Pretendents 2023.gada 23.augustā nav strādājis atbalstāmajā specialitātē atbalstāmajā ārstniecības iestādē;

18.1.5. Pretendentam - Ģimenes ārstam 2023.gada 23.augustā nav bijis sava pacientu saraksta;

18.1.6. Ārstniecības personai ir noslēgts līgums par valsts apmaksāto veselības aprūpes pakalpojumu sniegšanu pilnā slodzē:

18.1.6.1. Pretendenta darba līgums atbilst Noteikumu 17.un 19.punktā noteiktajām atbalstāmo ārstniecības personu specialitātēm;

18.1.6.2. Pretendenta darba līgums ir noslēgts ar Noteikumu 21.1. un 21.1.1 apakšpunktā un Kārtības 5.punktā noteiktajām atbalstāmajām iestādēm;

18.1.6.3. nepieciešamības gadījumā Projekta vienība var pieprasīt informāciju no iesaistītajām iestādēm, tai skaitā atbalstāmās iestādes, kurā Pretendents tiks nodarbināts pēc kompensācijas saņemšanas.

18.1.7. Pretendents projekta īstenošanas laikā nav saņēmis vienreizējo kompensāciju;

18.1.8. Pretendents nav saņēmis kompensāciju Eiropas Savienības struktūrfondu un Kohēzijas fonda 2014. – 2020. gada plānošanas perioda darbības programmas “Izaugsme un nodarbinātība” prioritārā virziena “Sociālā iekļaušana un nabadzības apkarošana” 9.2.5. specifiskā atbalsta mērķa “Uzlabot pieejamību ārstniecības un ārstniecības atbalsta personām, kas sniedz pakalpojumus prioritārajās veselības jomās iedzīvotājiem, kas dzīvo ārpus Rīgas” un 9.2.7. specifiskā atbalsta mērķa “Atbalsts ārstniecības personām, kas nodrošina pacientu ārstēšanu sabiedrības veselības krīžu situāciju novēršanai” ietvarā.

18.1.9. Pretendents atbilstoši Noteikumu 21.punktā noteiktajam ir nodarbināts kādā no prioritārajām jomām;

18.1.10. Pretendentam ir spēkā esoša darba līgums ar atbalstāmo ārstniecības iestādi par valsts apmaksāto veselības aprūpes pakalpojumu sniegšanu, kas noslēgts vismaz uz 3 (trīs) gadiem no dienas, kad stājies spēkā Kompensācijas līgums vai uz nenoteiktu laiku par normālu (tai skaitā saīsināto) darba laiku neatkarīgi no darba laika organizācijas.

18.2. Vienreizējā kompensācija ģimenes ārstam, kurš nodod savu ģimenes ārsta praksi, par specifisko zināšanu, informācijas un pieredzes nodošanu, atbilstoši Noteikumu 15.3.apakšpunktā, 19., 26., 261., 27., 31. un 311.punktānoteiktajam (3.pielikums):

18.2.1. ir izsniegts NVD apliecinājums, ka ģimenes ārsts, kurš nodod praksi un ģimenes ārsts, kurš pārņem praksi, ir parakstījuši vienošanos par prakses pārņemšanas uzsākšanu. Specifisko zināšanu, informācijas un pieredzes nodošana norit ne mazāk kā vienu mēnesi no pieteikuma iesniegšanas brīža VM;

18.2.2. Pretendents ģimenes ārsta prakses pārņemšanas periodā, kas nav īsāks par vienu mēnesi, ir reģistrēts Ārstniecības personu un ārstniecības atbalsta personu reģistrā un tam ir derīgs sertifikāts pamatspecialitātē;

18.2.3. Pretendentam ģimenes ārsta prakses pārņemšanas periodā, kas nav īsāks par vienu mēnesi, ir noslēgts līgums ar NVD par primārās veselības aprūpes pakalpojumu sniegšanu un apmaksu vai spēkā esošo savs reģistrēto pacientu saraksts;

18.2.4. Pretendents uz pieteikuma iesniegšanas dienu ir sasniedzis pensionēšanās vecumu;

18.2.5. pēc prakses pārņemšanas perioda, kas nav īsāks par vienu mēnesi, ģimenes ārsts, kurš nodod praksi un ģimenes ārsts, kurš pārņem praksi, ir parakstījuši un VM iesnieguši apliecinājumu par specifisko zināšanu, informācijas un pieredzes nodošanu pabeigšanu;

18.2.6. Pretendents projekta īstenošanas laikā nav saņēmis vienreizējo kompensāciju;

18.2.7. Pretendents nav saņēmis kompensāciju Eiropas Savienības struktūrfondu un Kohēzijas fonda 2014. – 2020. gada plānošanas perioda darbības programmas “Izaugsme un nodarbinātība” prioritārā virziena “Sociālā iekļaušana un nabadzības apkarošana” 9.2.5. specifiskā atbalsta mērķa “Uzlabot pieejamību ārstniecības un ārstniecības atbalsta personām, kas sniedz pakalpojumus prioritārajās veselības jomās iedzīvotājiem, kas dzīvo ārpus Rīgas” un 9.2.7. specifiskā atbalsta mērķa “Atbalsts ārstniecības personām, kas nodrošina pacientu ārstēšanu sabiedrības veselības krīžu situāciju novēršanai” ietvarā.

**VI. Lēmuma pieņemšana par kompensācijas piešķiršanu vai nepiešķiršanu un paziņošana par pieņemto lēmumu**

19. Pretendentu iesniegto dokumentu kopums tiek izskatīts Konsultatīvās Darba grupas (turpmāk – Darba grupa) sēdē pēc pilnīgas informācijas saņemšanas un datu pārbaudes. Pretendents nepiedalās Darba grupas sēdē – lēmuma pieņemšanā.

20. Darba grupa apstiprina un pieņem lēmumu par Pretendenta pieteikuma atbilstību kompensācijas saņemšanai, ja Pretendentu pieteikuma atbilstības novērtējumā visi uz Pretendentu attiecināmie kritēriji ir atbilstoši, noteikts vērtējums – atbilst (A). Darba grupa noraida Pretendenta pieteikumu par kompensācijas piešķiršanu, ja Pretendentu pieteikuma atbilstības novērtējumā vismaz viens kritērijs neatbilst, noteikts vērtējums – neatbilst (N).

21. Ja tiek konstatēts, ka Pretendents ir bijis nodarbināts neatbilstošā amatā, tad par konstatēto faktu Projekta vienība pieprasa informāciju no:

21.1. VI, lai pārliecinātos par Pretendenta tiesībām sniegt veselības aprūpes pakalpojumus attiecīgajā specialitātē;

21.2. Ārstniecības iestādes, kura norādījusi VID neatbilstošu profesijaskodu.

22. VM Projekta vienība aizpilda Pretendenta pieteikuma atbilstības novērtējumu un kompensācijas aprēķinu (8.pielikums).

23. VM Projekta vienība vismaz divu atbildīgo personu sastāvā aizpilda Pretendenta atbilstības novērtējumu un Pretendenta Kompensācijas aprēķinu, to paraksta, apstiprinot tajā iekļautās informācijas atbilstību Noteikumiem.

24. VM Projekta vienība pēc nepieciešamības sasauc Darba grupu, kas Darba grupas sēdē izvērtē un pieņem lēmumus par Pretendentu atbilstību:

24.1. pretendentiem, kuriem ir saistošs komercdarbības atbalsts, pēc finansējuma saņēmēja veiktās Noteikumu 24. punktā pārbaudes, apstiprina izvērtējumu par kompensācijas pretendentu un atbalstāmās iestādes atbilstību Noteikumu 21. punkta nosacījumiem;

24.2. pretendentiem, kuriem nav saistošs komercdarbības atbalsts, izvērtē pretendentu un atbalstāmās iestādes atbilstību Noteikumu 21. un 26. punkta nosacījumiem un apstiprina kompensācijas piešķiršanu.

25. Darba grupas locekļi, parakstot darba grupas protokolu, apstiprina interešu konflikta neesību.

26. Pretendentu dokumenti Darba grupā tiek izskatīti to iesniegšanas secībā pēc visas nepieciešamās informācijas saņemšanas un datu pārbaudes.

27. Apstiprināto kompensācijas pretendentu un atbalstāmo iestāžu sarakstu, kurā iekļauti Pretendenti, kuriem ir saistošs komercdarbības atbalsts 1 (vienas) darba dienas laikā pēc Darba grupas sēdes Protokola parakstīšanas tiek nosūtīts Centrālajai finanšu un līgumu aģentūrai (turpmāk - Sadarbības iestāde) lēmuma par komercdarbības atbalsta piešķiršanu atbalstāmajai ārstniecības iestādei.

28. Projekta vienība uz Darba grupas sēdi virza tikai tos pieteikumus, kuriem Projekta ietvaros ir pietiekams finansējums.

29. Ja Darba grupas lēmums ir pozitīvs ar precizējumiem, tad Pretendents pēc VM pieprasījuma iesniedz nepieciešamos precizējumus. Projekta vienība tos apkopo un Pretendenta pieteikumu virza uz nākamo Darba grupas sēdi lēmuma pieņemšanai.

30. VM Projekta vienība:

30.1. 10(desmit) darba dienu laikā pēc darba grupas sēdes, ja atbalsts piešķirts saskaņā ar Noteikumu 17., 19., 53. un 54.punktu, nosūta VM atbildīgās amatpersonas elektroniski parakstītu paziņojumu - Lēmumu par kompensācijas piešķiršanu vai lēmumu par atteikumu piešķirt kompensāciju. Lēmumu nosūta Pretendentam uz Pretendenta pieteikumā norādīto e-pasta adresi, NVD un Ārstniecības iestādei, kurā Pretendents tiks nodarbināts, uz iestāžu oficiālo e-pasta adresi;

30.2. Lēmumā par kompensācijas piešķiršanu vai nepiešķiršanu, norādot lēmuma pieņemšanas pamatojumu;

30.3. 5 (piecu) darba dienu laikā pēc sadarbības iestādes lēmuma par komercdarbības atbalsta piešķiršanu atbalstāmajai iestādei, VM nosūta Lēmumu par kompensācijas piešķiršanu Pretendentam uz Pretendenta pieteikumā norādīto e-pasta adresi, NVD un Ārstniecības iestādei, kurā Pretendents tiks nodarbināts, uz iestāžu oficiālo e-pasta adresi.

31. Ja pēc lēmuma par kompensācijas piešķiršanu un kompensācijas izmaksāšanas tiek konstatēts, ka izmaksātā kompensācijas summa pārsniedz Noteikumu [17.](https://tapportals.mk.gov.lv/structuralizer/data/nodes/db44cf98-0913-46ab-a50e-5cecb78901cd) un [19.](https://tapportals.mk.gov.lv/structuralizer/data/nodes/e4889939-58f9-490c-9d05-cc11a1d75f42) punktā noteikto kompensāciju apmēru, kompensāciju saņēmējiem ir pienākums atmaksāt VM pārmaksāto atbalsta summu.

**VII. Divpusēja vai trīspusēja kompensācijas līguma slēgšana,**

**Vienošanās par grozījumiem Kompensācijas līgumā un**

**Kompensācijas līguma laušana**

32. Pretendents pēc pozitīva Darba grupas lēmuma par kompensācijas piešķiršanas nosūtīšanas kļūst par Kompensācijas saņēmēju.

33. Kompensācijas līgumā norādīti Noteikumu 41.3.2.apakšpunktā noteiktie nosacījums.

34. Projekta vienība sagatavo divpusēju vai trīspusēju līgumu par kompensācijas saņemšanu un nodrošina parakstīšanu un saturisku izskaidrošanu Kompensācijas saņēmējam.

35. Kompensācijas līguma parakstīšana tiek nodrošināta elektroniski, parakstot līgumu ar elektronisko parakstu (iegūts www.eparaksts.lv).

36. Vienreizējās kompensācijas tiek piešķirtas ārstniecības personām Noteikumu 17. un 19.punktā noteiktajā apmērā. Vienreizējā kompensācija netiek aplikta ar nodokli atbilstoši likuma "Par iedzīvotāju ienākuma nodokli" 9.panta pirmās daļas 16. punktam.

37. Atbilstoši konceptuālajā ziņojumā “Par veselības aprūpes sistēmas reformu”[[1]](#footnote-2) un saskaņā ar Noteikumu 30.un 301.punktu:

37.1. Projekta vienība Kompensācijas līguma nosacījumu izpildes pārbaudi un piešķirtās kompensācijas dalītā apmēra aprēķinu (9. un 10.pielikums) atbilstoši noteiktajai procedūrai (11.pielikums);

37.2. Darba grupa izvērtē darba vietas maiņu atbilstoši Noteikumu 21.1 un 21.4.apakšpunktā minētajiem nosacījumiem un apstiprina atbalstāmo ārstniecības iestādes maiņu;

37.3. Sadarbības iestāde pieņem lēmumu par komercdarbības atbalsta piešķiršanu atbalstāmajai iestādei, kurā Kompensācijas saņēmējs darbu turpinās;

37.4. Pamatojoties uz Kārtības 38.1., 38.2. un 38.3.apakšpunktā veiktajām darbībām, Darba grupa pieņem Lēmumu par darba vietas maiņu. Lēmumu vienlaicīgi nosūta kompensācijas saņēmējam, ārstniecības iestādēm (kur Kompensācijas saņēmējs tiek nodarbināts un kur turpmāk sniegs veselības aprūpes pakalpojumus) un NVD.

37.5 Projekta vienība veic grozījumus Kompensācijas līgumā.

38. Gadījumā, ja Projekta vienība saņem iesniegumu no Kompensācijas saņēmēja vai ārstniecības iestādes par darba tiesisko attiecību izbeigšanu ar Kompensācijas saņēmēju, Projekta vienība veic:

38.1. Kompensācijas līguma nosacījumu izpildes pārbaudi (9.pielikums)

atbilstoši noteiktajai procedūrai;

38.2. veic atmaksājamās summas aprēķinu (10.pielikums);

38.3. lēmumā par Kompensācijas līguma izbeigšanu norāda atmaksājamo summu euro proporcionāli nenostrādātajam laikam. Lēmumu vienlaicīgi nosūta Kompensācijas saņēmējam, ārstniecības iestādei un NVD.

39. Gadījumā, ja Projekta vienība saņem iesniegumu no Kompensācijas saņēmēja vai ārstniecības iestādes par to, ka Kompensācijas saņēmējs atbilstoši profesionālajai kvalifikācijai atbalstāmajā ārstniecības iestādē maina specialitāti, atbilstoši Noteikumu 17.punktā noteiktajam Projekta vienība izskata saņemto informāciju un to virza uz Darba grupas sēdi. Darba grupa pieņem lēmumu, vai Kompensācijas līguma darbības laikā atbilstoši Noteikumu nosacījumiem ir atbalstāma specialitātes maiņa ārstniecības iestādes ietvaros. Pamatojoties uz Darba grupas lēmumu, Projekta vienība sagatavo Vienošanos par grozījumiem Kompensācijas līgumā. Mainot specialitāti, piešķirtais kompensācijas apmērs netiek pārrēķināts.

40. Kompensācijas saņēmējs atmaksā kompensāciju Kompensācijas līgumā noteiktajā kārtībā proporcionāli nenostrādātajam laikam saskaņā ar Noteikumu 43.punktu. Atgūto finansējumu var atkārtoti izmantot Projekta īstenošanai.

41.Gadījumā, ja Projekta vienība Kompensācijas līguma darbības laikā konstatē, ka ir pārkāpti Noteikumu 17.punkta nosacījumi, Projekta vienība sagatavo Lēmumu par nepamatoti piešķirtās kompensācijas atmaksu. Lēmumā par kompensācijas atmaksu norāda atmaksājamo summu euro un to nosūta kompensācijas saņēmējam, ārstniecības iestādei un NVD.

42. Gadījumā, ja Projekta vienība Kompensācijas līguma darbības **uzraudzības laikā,** t.sk. Kārtības 46.5.apakšpunkta Pārbaudē konstatē, ka ir pārkāpts kāds no Noteikumu 17. vai 21.punkta nosacījumiem, Projekta vienība 1 (viena) mēneša laikā sagatavo un nosūta paziņojumu Kompensācijas saņēmējam un ārstniecības iestādei par Noteikumu 43.punkta iestāšanos, paziņojumā norādot pilnas slodzes neizpildes apjomu stundās.

43. Projekta vienība Noteikumu 43.punktā noteiktos trīs mēnešus 3 (trīs) gadu laikā pielīdzina 504 (pieci simti četras) darba stundas apmēram, zobārstniecībā nodarbinātajiem 199,99 (viens simts deviņdesmit deviņi, 99) pieņemšanām.

44. Gadījumā, ja Projekta vienība, veicot Kārtības 46.punkta procesu, konstatē, ka ir pārkāpts Noteikumu 43.punktā noteiktais apmērs, kas pielīdzināts Kārtības 43.punktā noteiktajam, vai Kompensācijas līgums tiek izbeigts citu iemeslu dēļ (kompensācijas saņēmēja paša iniciatīva), Projekta vienība :

44.1. veic Kompensācijas līguma nosacījumu izpildes pārbaudi (9.pielikums un 10.pielikums) par Kompensācijas līguma nosacījumu izpildi;

44.2. nosūta informāciju Sadarbības iestādei, kura pieņem lēmumu par komercdarbības atbalsta piešķiršanu (ja attiecināms);

44.3. Pamatojoties uz veikto pārbaudi sagatavo Lēmumu par kompensācijas līguma izbeigšanu pirms laika, atbilstoši noteiktajai procedūrai un aprēķinam (11.pielikums), kurā norāda atmaksājamo summu euro proporcionāli nenostrādātajam laikam. Lēmumu vienlaicīgi nosūta Kompensācijas saņēmējam, ārstniecības iestādei un NVD.

**VIII. Kontroles pasākumi**

45. VM Projekta vienība veic kontroles pasākumus, izmantojot pieejamās datubāzes (VI, NVD, VID, PMLP), pieprasot informāciju no atbalstāmajām iestādēm, analizējot Kompensāciju saņēmēju iesniegto informāciju, kā arī, ja nepieciešams, veic pārbaudes Atbalstāmajās iestādēs un/vai pie Kompensācijas saņēmējiem darba vietā. Kontroles pasākumi tiek fiksēti Pretendentu sarakstā.

46. Kontroles pasākumi:

46.1. Projekta vienība par Kompensācijas saņēmēju:

46.1.1. atbalstāmajai iestādei lūdz sniegt **apliecinājumu par pārskata periodā** Noteikumu 21.4.apakšpunkta nosacījumu izpildi. Ja Kompensācijas saņēmēja darba līgumā ir noteikts normālais darba laiks, Projekta vienība apliecinājumu atbalstāmajai iestādei lūdz sniegt vienu reizi kalendārā gadā vai pēc Projekta vienības pieprasījuma;

46.1.2. vienu reizi kalendārajā gādā pārbauda VI uzturētajā datubāzē:

46.1.2.1. “[Ārstniecības personu un ārstniecības atbalsta personu reģistrs - specialitāte, reģistrācijas termiņš un identifikators](https://registri.vi.gov.lv/lv/pr317)” (<https://registri.vi.gov.lv/rap>);

46.1.2.2. “[[Ārstniecības personu un ārstniecības atbalsta personu reģistrs - darba vieta un sertificētā specialitāte](https://registri.vi.gov.lv/lv/pr)](https://registri.vi.gov.lv/lv/pr)” ([[https://registri.vi.gov.lv/apd)](https://registri.vi.gov.lv/apd%29)](https://registri.vi.gov.lv/apd%29);

46.1.2.3. veiktās pārbaudes datums tiek norādīts Kārtības 7.pielikumā ailē “VI datubāzes pārbaudes” attiecīgajā kompensācijas līguma gadā.

46.2. darba attiecību pārtraukums vai laiks, kad netiek pildīti kompensācijas līguma nosacījumi, nedrīkst pārsniegt **3** (**trīs) mēnešus 3 (trīs) - gadu periodā**;

46.3. kompensācijas saņēmēja atbilstības normatīvajiem aktiem pārbaude[[2]](#footnote-3) tiek veikta ne vēlāk kā līdz kompensācijas līguma 1.gada ceturtā ceturkšņa pēdējai dienai (turpmāk – Pārbaude);

46.4. Pārbaude tiek veikta vienu reizi Kompensācijas līguma laikā;

**46.5. Pārbaudes ietvaros tiek pārbaudīts:**

46.5.1. Ārstniecības iestādes paraksttiesīgās personas parakstīts Apliecinājums par Kompensācijas saņēmēja darba līguma noteikumu izpildi un amata aprakstā noteikto darba pienākumu veikšanu pilnas slodzes apjomā valsts apmaksāto veselības aprūpes pakalpojumu sniegšanā;

46.5.2. informatīvā plakāta ar vizuālās identitātes elementu esamība ārstniecības iestādē (pievieno foto fiksāciju);

46.5.3. Kompensācijas saņēmēja nodarbinātība Kompensācijas līgumā norādītajā atbalstāmajā iestādē atbalstāmajā specialitātē – pārbaudi veic, pamatojoties uz Kompensācijas līgumā norādītās atbalstāmās iestādes un VID sniegtās informācijas (VID izziņu par specialitāti un izdruku no VID sistēmas par nodarbinātības faktu);

46.5.4. atbalstāmās iestādes un/vai Kompensācijas saņēmēja līgumattiecības ar NVD par valsts budžeta līdzekļiem apmaksātu veselības aprūpes pakalpojumu sniegšanu;

46.5.5. VI uzturētajā datubāzē “[Ārstniecības personu un ārstniecības atbalsta personu reģistrs - specialitāte, reģistrācijas termiņš un identifikators](https://registri.vi.gov.lv/lv/pr317)” (<https://registri.vi.gov.lv/rap>) pārbauda Kompensācijas saņēmēja aktuālo reģistru. Par veikto pārbaudi pārbaudes aktam pievieno izdruku no datubāzes;

46.5.6. Projekta vienība visiem Kompensācijas saņēmējiem pārbauda Kompensācijas līgumā (vai Vienošanās par Kompensācijas līguma grozījumiem) norādīto darba vietu un Kompensāciju saņēmējiem, kuriem kompensācija tika piešķirta kā sertificētiem speciālistiem, aktuālo sertifikācijas esamību VI uzturētajā datubāzē “[[Ārstniecības personu un ārstniecības atbalsta personu reģistrs - darba vieta un sertificētā specialitāte](https://registri.vi.gov.lv/lv/pr)](https://registri.vi.gov.lv/lv/pr)” ([[https://registri.vi.gov.lv/apd)](https://registri.vi.gov.lv/apd%29)](https://registri.vi.gov.lv/apd%29). Par veikto pārbaudi pārbaudes aktam pievieno izdruku no datubāzes.

46.6. Par veikto pārbaudi tiek sastādīts Akts “Par pārbaudi Kompensācijas līguma darbības laikā” (12.pielikums):

46.6.1. ja pārbaudes ietvaros ir konstatētas atkāpes/neatbildības vai iebildumi, tās norāda akta *Konstatējumu daļā*;

46.6.2. pēc veiktās pārbaudes ir nosakāms pārbaudes rezultāts: ATBILST, NEATBILST, AR IEBILDUMIEM;

46.6.3. veiktās pārbaudes datums un pārbaudes rezultāts tiek ievadīts Pretendentu sarakstā (7.pielikums);

46.6.4. ja veiktās pārbaudes ietvaros noteikts rezultāts AR IEBILDUMIEM, Projekta vienība pēc precizētas informācijas saņemšanas no Kompensācijas saņēmēja, atbalstāmās iestādes vai noteiktā konstatējuma novēršanas termiņa beigām veic atkārtotu pārbaudi atbilstoši Kārtības 46.5. un 46.6.punktā noteiktajam;

46.6.5. ja veiktās pārbaudes ietvaros noteikts rezultāts NEATBILST, pamatojoties uz Noteikumu 17., 18., 21. un 43.punktu, tiek piemērots Kārtības 46.6.apakšpunkts;

46.6.6. par konstatējumu pārbaudes laikā Kompensācijas saņēmējam un atbalstāmajai iestādei 3 (trīs) darba dienu laikā pēc pārbaudes pabeigšanas tiek nosūtīts lūgums sniegt skaidrojumu, nosakot konstatējuma novēršanai izpildes termiņu, kas nav garāks par 1 (vienu) mēnesi;

46.6.7. pēc Kārtības 46.6.6.apakšpunktā noteiktā termiņa beigām vai Kompensācijas saņēmēja un atbalstāmās iestādes skaidrojumu sniegšanas Projekta vienība 1 (viena) mēneša laikā, izvērtējot sniegto skaidrojumu, pārbaudes akta kritēriju konstatējumu novēršanas apliecināšanai pārbaudes aktam pievieno ekrānšāviņu vai foto izdruku un atkārtoti pārskata pārbaudes rezultātu.

46.7. Pārbaudes laikā Projekta vienības atbildīgais darbinieks paraksta sagatavoto pārbaudes aktu (12.pielikums), klāt pievieno papildus iegūto informāciju, t.sk. izdrukas (ekrānšāviņus) ar publiskajās datu bāzēs fiksēto informāciju.

46.8. Par visiem kompensācijas saņēmējiem pēc Kompensācijas līguma darbības termiņa beigām tiek aizpildīta Kompensācijas līguma nosacījumu izpildes pārbaude (9.pielikums un 10.pielikums). Informatīva vēstule par Kompensācijas līguma saistību izpildi tiek nosūtīta Kompensācijas saņēmējam un Ārstniecības iestādei.

**IX. Sadarbības partneri**

47. Ārstniecības iestādes paraksttiesīgā persona ir parakstījusi Pretendenta pieteikumu un ar savu parakstu apstiprinājusi, ka:

47.1. Pretendents uz 3 (trīs) gadiem no dienas, kad noslēgts Kompensācijas līgums, tiks nodarbināts atbalstāmajā ārstniecības iestādē atbalstāmajā specialitātē;

47.2. Pretendenta darba līgums paredz valsts apmaksāto veselības aprūpes pakalpojumu sniegšanu pilnas slodzes apmērā;

47.3. Pretendenta darba līgums ir noslēgts par normālo (tai skaitā saīsināto) darba laiku neatkarīgi no darba laika organizācijas (t.i. pilnas slodzes apmērā).

48. VM Projekta vienība atbilstoši Noteikumu 131. un 132.punktam noslēdz sadarbības līgumu ar Noteikumu 21.11.apakšpunktā noteikto Ārstniecības iestādi.

49. Sadarbības līgumā ietverti nosacījumi atbilstoši Noteikumu 132. un 46.punktos noteiktajam.

50. Projekta vienība, saņemot Pretendenta pieteikumu par darbu Ārstniecības iestādē, ar kuru nav noslēgts Sadarbības līgums, sagatavo Sadarbības līguma projektu elektroniskā formā un to nosūta Ārstniecības iestādei saskaņošanai.

51. Sadarbības līgums Ārstniecības iestādei parakstīšanai tiek nosūtīts ne vēlāk kā 10 (desmit) darba dienu laikā no dienas, kad ir abpusēji parakstīts Kompensācijas līgums.

52. Lēmums par Kompensācijas piešķiršanu saskaņā ar Kārtības 30.1. un 30.3.apakšpunktu tiek nosūtīts arī ārstniecības iestādei, kurā tiks nodarbināts Kompensācijas saņēmējs un NVD, iekļaujot informāciju:

52.1. par ārstniecības iestādei piešķirto Valsts atbalsta apmēru. Informāciju par Valsts atbalstu nepievieno tiem kompensāciju saņēmējiem, kuri pēc Kompensāciju līgumu parakstīšanas darbu veiks Noteikumu 53.punktā noteiktajās iestādēs. Saskaņā ar Komercdarbības atbalsta kontroles likumā noteikto, minētās iestādes sniegtie valsts apmaksātie veselības aprūpes pakalpojumi nav uzskatāmi par komercdarbību, proti, tā šīs darbības veic, pamatojoties uz Valsts deleģētu uzdevumu izpildi;

52.2. par komercdarbības atbalsta piešķiršanas brīdi, atbilstoši Noteikumu 491.punktā noteiktajam, uzskatāms Lēmuma par kompensāciju piešķiršanu parakstīšanas un nosūtīšanas diena, kas atbilst Lēmuma pieņemšanas dienai;

52.3. Atsauce uz Eiropas Komisijas 2011.gada 20.decembra Lēmums Nr.2012/21/ES par Līguma par Eiropas Savienības darbību 106.panta 2.punkta piemērošanu komercdarbības atbalstam attiecībā uz sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi;

53. Kompensācijas līguma laušanas gadījumā Projekta vienība pēc lēmuma par Kompensācijas līguma izbeigšanu un sagatavotā rēķina par proporcionālu kompensācijas atmaksu nosūtīšanas Kompensācijas saņēmējam, NVD un atbalstāmajai iestādei, kurā Kompensācijas saņēmējs (atbilstoši Kompensācijas līgumā norādītajam) tika nodarbināts, nosūta informatīvu paziņojumu par Kompensācijas līguma laušanu, kurā norāda summu, par kuru ārstniecības iestādei tiek samazināts piešķirtais valsts atbalsta apmērs. Atmaksa tiek veikta vienā maksājumā 20 (divdesmit) darba dienu laikā no lēmuma par kompensācijas līguma izbeigšanu pieņemšanas dienas.

**X. Nobeiguma jautājumi**

54. Visus ar Projekta saistītos dokumentus paraksta Projekta vienības un VM atbildīgās personas.

55. Projekta nodaļas vadītājs nodrošina Projekta pārbaužu veicējiem pieeju Projekta dokumentācijai.

56. Projekta vienība pēc CFLA pieprasījuma sagatavo ar Projektu saistītu informāciju un nodrošina to nosūtīšanu CFLA noteiktajā termiņā.

57. Šis iekšējais normatīvais akts stājas spēkā ar tā reģistrēšanas brīdi VM DVS, un tā izmantošana tiks uzsākta pēc Noteikumu grozījumu spēkā stāšanās.

|  |  |  |
| --- | --- | --- |
| Valsts sekretārs  | (paraksts\*) | Agnese Vaļuliene |

Anete Mille-Grebeņņikova 67876077

anete.mille-grebennikova@vm.gov.lv

Monta Kursīte 67876170

monta.kursite@vm.gov.lv

Evija Čerpinska 67876013

evija.cerpinska@vm.gov.lv

**Pielikumu saraksts**

|  |  |
| --- | --- |
| 1.pielikums | Pretendenta pieteikums ārstniecības iestādē strādājošiem |
| 2.pielikums | Pretendenta pieteikums deleģēto veselības aprūpes pakalpojumu sniegšanā nodarbinātajiem *(NMPD, VADC, VTMEC)* |
| 3.pielikums | Pretendenta pieteikums: ģimenes ārstam, kurš nodod praksi  |
| 4.pielikums | NVD apliecinājums |
| 5.pielikums | Ģimenes ārsta prakses nodošanas un pārņemšanas procesa infografika |
| 6.pielikums | Apliecinājums par specifisko zināšanu, informācijas un pieredzes apmaiņu |
| 7.pielikums | Pretendentu saraksts |
| 8.pielikums | Pretendenta pieteikuma atbilstības novērtējums un kompensācijas aprēķins |
| 9.pielikums | Kompensācijas līguma nosacījumu izpildes pārbaudes lapa |
| 10.pielikums | Kompensācijas līguma nosacījumu izpildes aprēķins |
| 11.pielikums | Kompensācijas atmaksas procedūra un aprēķins |
| 12.pielikums | Akts “Par pārbaudi Kompensācijas līguma darbības laikā” |

1. Ministru kabineta 2017.gada 7.augusta rīkojums Nr.394 Par konceptuālo ziņojumu "Par veselības aprūpes sistēmas reformu". [↑](#footnote-ref-2)
2. Pārbaude Kompensācijas līgumā norādītajā ārstniecības iestādē ir pārbaude, kuras laikā VM Projekta vienība veic Kompensācijas saņēmēja līgumā uzņemto saistību pārbaudi. Par pārbaudē konstatēto noformē Pārbaudes aktu, kuru paraksta VM Projekta vienības darbinieki, kuri veica pārbaudi. Pārbaudes akta viens eksemplārs paliek Kompensācijas saņēmēja rīcībā. Pārbaudes rezultātus tālāk izmanto Kompensācijas saņēmēja līguma izpildes analīzē. Pārbaudes laikā konstatētie pārkāpumi var būt par pamatu Kompensācijas līguma izbeigšanai pirms laika un Kompensācijas atmaksai. [↑](#footnote-ref-3)